`` எங்கள் ஊர் விவசாயிகள், அதிகம் உழைப்பவர்கள். நிலத்தை உழும்போது சேற்றில், வெறுங்காலுடன்தான் நடப்பார்கள். ஏனெனில், அவர்கள் நிலத்தைக் கடவுளாக மதிக்கிறார்கள். ‘சர்க்கரைநோயால் பாதிக்கப்பட்டவர்கள் வெறுங்காலுடன் நடக்கக் கூடாது’ என்கிறீர்கள். எங்கள் விவசாயிகளுக்குத் தீர்வு உண்டா..?” - வெளிநாட்டில் நடந்த ஒரு மருத்துவர்கள் மாநாட்டில், தமிழகத்தைச் சேர்ந்த மருத்துவர் ஒருவர் கேட்ட கேள்வி இது! விவசாயிகள் மட்டுமல்ல... எத்தனையோ ஏழை, எளிய மக்களையும் விட்டுவைக்காமல் படையெடுக்க ஆரம்பித்திருக்கிறது சர்க்கரைநோய். சர்க்கரைநோயால் பாதிக்கப்பட்டவர்கள் தங்கள் பாதங்களைப் பாதுகாக்க என்ன செய்யலாம் என்பது குறித்து சர்க்கரை நோய் நிபுணர் ராஜேந்திரன் விளக்குகிறார்.